สวัสดีค่ะ อยากขอคำปรึกษาค่ะ น้องทานนมแม่ค่ะ โดยปกติแล้ว1-2วันน้องจะถ่าย 1-2 ครั้งค่ะ แต่พอได้ประมาณ 1 เดือนครึ่ง น้องเริ่มไม่ถ่ายค่ะ แม่ก็พยายามทานผักผลไม้ที่ช่วยขับถ่าย ทั้งนวดท้องแล้ว แต่น้องก็ไม่ถ่ายค่ะ ไปหา ก็แนะนำว่าถ้า 7 วันทีน้องไม่ถ่ายให้สวนก้น แม่ก็สวนค่ะ อึน้องก็เริ่มแข็งแล้ว แต่หลายวันมาน้องก็ยังไม่ถ่ายอีกค่ะ แม่ก็ไม่อยากสวนก้นให้น้องบ่อย กลัวน้องจะถ่ายเองไม่ได้ค่ะ จนตอนนี้2เดือนแล้วค่ะ คุณพอจะมีคำแนะนำหรือวิธีที่ช่วยกระตุ้นการขับถ่ายของน้องไหมคะ แม่กลัวน้องจะอึแข็งแล้วถ่ายยาก แล้วอีกอย่างคืออยากจะเปลี่ยนให้น้องทานนมผงแล้วค่ะ เพราะว่าแม่ต้องไปทำงานแล้วค่ะ ยังไม่กล้าเปลี่ยนเพราะน้องยังไม่ถ่ายค่ะ
repostสวัสดีค่ะ อาการถ่ายยากหรือท้องผูก คืออาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำในกรณีนี้ถ้าลูกอายุ 2 เดือนน่าจะยังได้รับแต่นมแม่อย่างเดียวอยู่ ควรให้ลูกได้รับนมแม่อย่างเพียงพอ โดยควรให้นมลูกทุก 3 ชั่วโมง ครั้งละประมาณ 15 นาทีและควรดูดให้เกลี้ยงเต้าทั้ง 2 ข้าง การสังเกตว่าลูกได้รับน้ำนมเพียงพอคือการที่ลูกปัสสาวะวันละ 6-8 ครั้งเป็นสีเหลืองใส และอุจจาระทุกวันออกมาเป็นสีเหลืองอาจเหลวได้เล็กน้อยแต่ไม่ถึงกับเป็นน้ำ ถ้าจะเปลี่ยนเป็นนมผงนั้นก็ควรให้ลูกได้รับปริมาณนมอย่างเพียงพอเช่นกันหากลูกได้รับนมเพียงพอแล้ว แต่ยังถ่ายไม่ออกบ่อยๆ แนะนำแจ้งคุณให้ทราบอีกครั้ง เพราะอาจจะต้องตรวจหาโรคอื่นๆที่ทำให้ถ่ายลำบากเข่นลำไส้อุดตันร่วมด้วยค่ะ